CELEX: E2014P0023
Language: hr
Date: 2014-12-01 00:00:00
Title: Postupak koji je 1. prosinca 2014. pokrenuo Kimek Offshore AS protiv Nadzornog tijela EFTA-e (Predmet E-23/14)

5.2.2015   
            
            
               HR
            
            
               Službeni list Europske unije
            
            
               C 39/4
            
         Postupak koji je 1. prosinca 2014. pokrenuo Kimek Offshore AS protiv Nadzornog tijela EFTA-e
   (Predmet E-23/14)
   (2015/C 39/04)
   Poduzetnik Kimek Offshore AS, koji zastupaju odvjetnik Bjørnar Alterskjær i odvjetnik Robert Lund, odvjetnički ured ALT, Fridtjof Nansens plass 6, N-0160 Oslo, Norveška, pokrenuo je 1. prosinca 2014. pred Sudom EFTA-e postupak protiv Nadzornog tijela EFTA-e.
   Tužitelj od Suda EFTA-e zahtijeva sljedeće:
   
               1.
            
            
               da poništi Odluku Nadzornog tijela EFTA-e br. 225/14/COL od 18. lipnja 2014. o regionalno diferenciranim doprinosima za socijalno osiguranje za razdoblje 2014.–2020.;
            
         
               2.
            
            
               da naloži Nadzornom tijelu EFTA-e da snosi troškove postupka.
            
         
      Pravna pozadina i činjenična osnova te navedeni razlozi:
   
   
               —
            
            
               Tužitelj Kimek Offshore dio je grupe Kimek. Kimek Offshore pružatelj je usluga u području nafte i plina te većinom ustupa zavarivače, zavarivače cijevi, mehaničare i inženjere. Njegova administracija i uprava nalazi se u Kirkenesu u Norveškoj.
            
         
               —
            
            
               Predmet se odnosi na zahtjev za poništenje odluke Nadzornog tijela EFTA-e o odobravanju regionalnih potpora u Norveškoj za razdoblje 2014.–2020.
            
         Tužitelj tvrdi da je Nadzorno tijelo EFTA-e:
   
               —
            
            
               prekršilo svoju obvezu pokretanja službenog istražnog postupka predviđenog Protokolom 3. dijelom I. člankom 1. stavkom 2. i Protokolom 3. odjeljkom II. člankom 6. stavkom 1. Sporazuma o nadzoru i sudu (SCA) (Protokol 3. odjeljak II. članak 4. stavak 4. Sporazuma o nadzoru i sudu);
            
         
               —
            
            
               prekršilo svoju obvezu iz članka 16. Sporazuma o nadzoru i sudu da navede razloge na temelju kojih se donijela odluka u pogledu pravila o porezima u području socijalnog osiguranja koja se odnose na zapošljavanje radnika.